Kommentaar – Versugting na vryheid | Die Vryburger
Kommentaar – Versugting na vryheid
December 30, 2015 - Menings - 5 comments
Dit is nie net die kleiner volke wat smag na vryheid nie.
Alhoewel die meeste groot volke reeds hulle vryheid het, is daar wel die volke soos die Walliesers, die Iere, die Skotte en die Boere-Afrikaners wat smag na volledige vryheid.
In Spanje is die Kataloniërs in 'n stryd gewikkel om uiteindelik af te skei van die oorheersende Spaanse volk, en wil die klein volk nog binne die volgende jaar sy onafhanklikheid bekom.
Die Koerde se stryd verskil nie veel van die Kataloniërs se geveg nie, en die jongste Deklarasie wat opgestel is, dui daarop dat hulle bereid is om in onderhandeling met die Turkse regering, tot 'n vergelyk te kom wat sal lei tot volledige onafhanklikheid.
Klein volke soos die van Estland, wat minder as 1,5 miljoen siele tel, is onafhanklik en het oor etlike dekades bewys dat hulle ekonomies, kultureel, en sosiaal-maatskaplik soos enige ander volk, hulle onafhanklikheid handhaaf.
In Vlaandere is die versugting ewe sterk om van die res van België los te kom, en in Afrika is talle voorbeelde van klein volke wat in onafhanklikheid hulle bestaan voer, waarvan Swaziland waarskynlik die kleinste is.
In die oorgrote meerderheid van strydende volke, word die stryd gewoonlik gevoer deur volke wat voel dat hulle onderdruk word, 'n eie kultuurlewe misgun word, en die reg om in eie volksverband te regeer oor sy eie mense, weens ekonomiese redes ontsê word daarvan, te midde van sogenaamde demokratiese en menseregte verklarings van die Verenigde Nasies.
Terwyl die volke alle moontlike wee volg om hulle vryheid te herwin, is die Boere-Afrikaners nie strydvaardig genoeg in sy strewe nie.
Weliswaar is 'n begin gemaak met kommunikasiemiddele, 'n ekonomiese been het tot stad gekom, maar die oorweldigende meerderheid van die volk staan op die kantlyn en skree vir wat hulle dink gedoen moet word.
Dit staan in kontras met wat die Koerde, die Kataloniërs, en die Vlaamse volke doen.
Sal ons in 2016 met groter eendragtigheid vorentoe beweeg?
5 thoughts on "Kommentaar – Versugting na vryheid"
Rens Roodt December 30, 2015 at 6:25 am
JA WANT ONS BEGEERTE DAARTOE MAAK ONS TOEGENEE OM MET LUS OP DIE WEG VAN VADER TE GAAN – DIE WEG VAN AFHANKLIKHEID EN NEDERIGHEUD AAN HOM – SY WOORD WAT TOT ONS SPREEK – KOM UIT HULLE UIT MY VOLK ! – DIT IS DIE ENIGSTE REDDING VAN ONS BLANKE BOERVOLK – MET SY HULP SAL ONS WEER OPSTAAN EN ONVERSKROKKE WEES – ONS SAL WEER ONS EIE LAND HE
dr Sakkie van der Merwe December 30, 2015 at 7:57 am
Ons kan. MAAR – wat vra ons van God en wat doen ons. ? Verwag ons nie 'n Verlosser wat al hierdie swaarkry gaan weg vat nie, wat die juk van die regeerders oor ons gaan breek nie. Soek ons wonderdade van God? Dit is reg dat ons dit mag vra, maar dan moet ons in gehoorsaamheid Sy wil doen. Ons moet die eie ek kruisig en Hom volg. Hemel is nie hier op aarde nie, dit kom nog. Terwyl ons die eie ek dien, terwyl ons meedoen aan die korupsie, terwyl ons ons mede-mens vertrap en haat, doen ons nie wat van ons verwag word nie. Volg Hom in 2016 , wees gehoorsaam aan Hom dan kan ons in geloof die pad loop.
Joffre Papenfus December 30, 2015 at 8:34 am
" Dit is reg dat ons dit mag vra, maar dan moet ons in gehoorsaamheid Sy wil doen."
Baie dankie vir die waarheid!
Soos ons Geloftevoorsate moet ons wel die hand aan die ploeg slaan, en vorentoe kyk, maar sonder geloofsgehoorsaamheid bly dit mensewerk.
Ben December 30, 2015 at 1:35 pm
'n Probleem in die hele Afrika is dat minderhede afhanklik moet wees van meerderhede, soos bv. in Rwanda. Grense was verkeerd getrek. Afrikaners sal moet besluit hoe om hulself te handhaaf waar die politiek van die dag teen hulle is of waar hulle verkies om van arbeiders gebruik te maak wat kultureel verskil. Of om 'n stelsel te ontwerp waar ekonomiese samewerking nie kulturele waardes bedreig nie.